
la Hotărârea Guvernului nr._____/2026

CONCEPTUL
Sistemului informațional „Registrul de stat al vehiculelor”
INTRODUCERE
Prezentul Concept este elaborat în contextul transformării digitale a administrației publice și al procesului de integrare europeană, având ca obiectiv asigurarea compatibilității Sistemului informațional „Registrul de stat al vehiculelor” cu standardele și bunele practici aplicabile la nivelul Uniunii Europene, inclusiv în domeniul protecției datelor cu caracter personal, interoperabilității și schimbului transfrontalier de date.
Necesitatea elaborării prezentului Concept este determinată, totodată, de realizarea acțiunilor nr. 39 și nr. 45 din Capitolul 14 „Politica de transport” al Programului național de aderare a Republicii Moldova la Uniunea Europeană pentru anii 2025–2029, aprobat prin Hotărârea Guvernului nr. 306/2025, care prevăd, inclusiv, crearea cadrului necesar conectării Registrului de stat al vehiculelor la Sistemul european de informații privind vehiculele și permisele de conducere (EUCARIS), în vederea realizării schimbului automatizat de date privind înmatricularea vehiculelor, în conformitate cu Regulamentul (UE) 2024/982 al Parlamentului European și al Consiliului din 13 martie 2024 privind căutarea și schimbul automatizat de date în scopul cooperării polițienești.
Cadrul normativ în vigoare, aprobat prin Hotărârea Guvernului nr. 1047/1999, este orientat preponderent spre procese tradiționale de prestare a serviciilor la ghișeu, bazate pe documente pe suport de hârtie și verificări manuale, fără a răspunde pe deplin cerințelor actuale privind automatizarea, trasabilitatea și securitatea datelor. Totodată, integrarea limitată în mecanismele internaționale de schimb de date, inclusiv prin intermediul Sistemului european de informații privind vehiculele și permisele de conducere (EUCARIS – „The EUropean CAR and driving licence Information System), reduce capacitatea de verificare operativă a istoricului vehiculelor și de prevenire a fraudelor asociate acestora.
Evoluțiile din ultimii ani, caracterizate prin creșterea volumului tranzacțiilor cu vehicule, dezvoltarea serviciilor publice digitale, necesitatea schimbului operativ de date între autorități și cerințele de aliniere la standardele Uniunii Europene, impun modernizarea cadrului normativ și a mecanismelor de evidență a vehiculelor.
În acest context, prezentul Concept urmărește instituirea unui nou model conceptual al Sistemului informațional „Registrul de stat al vehiculelor”, orientat spre digitalizarea proceselor, asigurarea interoperabilității și consolidarea guvernanței datelor.
Conceptul stabilește viziunea generală asupra principiilor de funcționare a sistemului, identifică subiecții raporturilor juridice implicați în formarea și utilizarea resursei informaționale, descrie funcțiile principale, spațiul informațional și mecanismele de interoperabilitate cu alte sisteme informaționale de stat.
Capitolul I
GENERALITĂŢI
1. Sistemul informațional „Registrul de stat al vehiculelor” (în continuare – SI RSV) este destinat pentru evidența centralizată a vehiculelor înmatriculate pe teritoriul Republicii Moldova cu atribuirea numărului de identificare de stat al vehiculelor (IDNV), titularilor de drepturi, împuternicirilor și interdicțiilor la ele, precum și a documentelor și numerelor de înmatriculare eliberate.
1.1. Vehiculele din dotarea Ministerului Apărării, Ministerului Afacerilor Interne și Serviciului de Informații și Securitate se înregistrează în cadrul acestor instituții și pot, la solicitare, să fie înmatriculate de către autoritatea competentă.
1.2. SI RSV este parte componentă a sistemelor informaționale de stat și reprezintă un ansamblu de subsisteme, module și resurse informaționale, mijloace tehnice și de program aflate în interconexiune, destinate pentru evidența datelor privind vehiculele înregistrate în Republica Moldova.
1.3. SI RSV este destinat formării resursei informaționale Registrul de stat al vehiculelor (în continuare – RSV), servind ca suport unic pentru furnizarea datelor, în condițiile prevederilor legale, pentru toate sistemele informaționale de stat care prelucrează date privind vehiculele.
2. Noțiuni de bază
2.1. În prezentul document sunt utilizate noțiunile definite prin Legea
nr. 467/2003 cu privire la informatizare și la resursele informaționale de stat, Legea
nr. 71/2007 cu privire la registre, Legea nr. 131/2007 privind siguranța traficului rutier, Codul transporturilor rutiere nr. 150/2014 și Legea nr. 234/2021 cu privire la serviciile publice, SМ–122 „Vehicule rutiere. Plăci de înmatriculare pentru autovehicule și remorci”, precum și următoarele noțiuni:
2.2. număr de identificare de stat al vehiculului (IDNV) – numărul ce identifică vehiculul în cadrul sistemelor informaționale, atribuit în procesul de înregistrare primară al acestuia în RSV;
2.3. numărul de identificare a vehiculului (VIN) – numărul unic al vehiculului, atribuit de către producător în conformitate cu cerințele internaționale stabilite în standardele SM ISO 3779 „Vehicule rutiere. Numărul de identificare a vehiculelor (VIN). Conținut și structură” și SM ISO 3780 „Vehicule rutiere. Cod de identificare mondială a constructorilor (WMI)”;
2.4. [bookmark: _Ref235618701]arhitectură orientată pe evenimente (Event-Driven Architecture (EDA)) – model arhitectural în care orice schimbare de stare a unui obiect informațional generează un eveniment standardizat, semnat și publicat asincron într-un canal de mesaje, pe care sistemele informaționale de stat, abonate la aceste evenimente, le consumă pentru inițierea automată de procese proprii, actualizare de date sau prin acordarea de drepturi, cu respectarea cadrului de interoperabilitate și a cerințelor de securitate și protecție a datelor;
2.5. interfață de programare a aplicațiilor (Application Programming Interface (API)) – set de specificații și protocoale care permit expunerea și consumul de funcționalități și date în mod standardizat și interoperabil, pe baza unui contract tehnic (de ex., specificație de tip Open API) și a unor mecanisme de securitate (autentificare, autorizare, audit), în conformitate cu cadrul național de interoperabilitate și politicile de protecție a datelor;
2.6. eveniment – unul din scenariile comportamentului obiectului informațional, scontat în RSV. Lista evenimentelor cuprinde tot ciclul de viață al obiectului în resursa informațională respectivă, începând cu punerea primară la evidență și finalizând cu radierea de la evidență. Totodată, evenimentul înregistrat în alte resurse informaționale, care interacționează cu RSV poate genera modificări în datele obiectului informațional conținut în RSV;
2.7. formular electronic – modelul electronic al serviciului, ce conține toate atributele suficiente pentru crearea, actualizarea datelor unui obiect informațional în resurse informaționale, cât și alte date;
2.8. ID – identificatorul obiectului informațional, care determină univoc un obiect informațional (propriu sau împrumutat).
3. Scopurile și sarcinile creării SI RSV
3.1. formarea resursei informaționale de stat cu privire la vehiculele înmatriculate pe teritoriul Republicii Moldova;
3.2. îmbunătățirea calității în domeniul acordării serviciilor publice pentru persoane fizice și unități de drept;
3.3. recunoașterea publică și protecția dreptului de posesie, folosință și dispoziție asupra vehiculelor;
3.4. asigurarea autorităților publice cu informații analitice și statistice veridice privind vehiculele înmatriculate pe teritoriul Republicii Moldova (inclusiv componente/documente aferente) în conformitate cu scopul argumentat;
3.5. asigurarea autorității militare cu informații cu privire la vehiculele pasibile cedării temporare de către instituțiile publice, agenții economici precum și cetățeni în scopurile prevăzute de legislația națională cu privire la rechizițiile de bunuri și prestările de servicii în interes public;
3.6. asigurarea furnizării datelor complete și veridice referitoare la vehiculele autorităților administrației publice centrale și locale, persoanelor fizice și juridice cu respectarea drepturilor subiectului de date cu caracter personal, conform prevederilor actelor normative în domeniu.

4. Principiile de baza ale SI RSV sunt:
4.1. principiul exclusivității – SI RSV constituie sursa unică și primară de identificare a vehiculelor, a titularilor de drepturi, a împuternicirilor/interdicțiilor, precum și a documentelor și numerelor de înmatriculare eliberate;
4.2. principiul legitimității – funcțiile și operațiile efectuate de utilizatorii SI RSV sunt de natură legală și se realizează în conformitate cu drepturile omului și legislația națională;
4.3. principiul integrității – asigurarea păstrării conținutului datelor și a interpretării lor univoce în cazul unor acțiuni accidentale, integritatea datelor fiind considerată păstrată dacă acestea nu au fost denaturate sau distruse;
4.4. principiul veridicității – asigurarea evidenței obiectelor informaționale ale RSV în baza unor date veridice;
4.5. principiul autenticității – asigurarea autenticității datelor stocate și furnizate de SI RSV, precum și a nonrepudierii datelor;
4.6. principiul plenitudinii – asigurarea volumului complet al informației gestionate de SI RSV, în conformitate cu actele normative;
4.7. principiul identificării datelor – atribuirea unui identificator unic fiecărui obiect al RSV, care permite identificarea și diferențierea acestuia;
4.8. principiul confidențialității informației – asigurarea restricționării accesului persoanelor neautorizate la informația cu acces limitat;
4.9. principiul securității informaționale – asigurarea nivelului necesar de confidențialitate, integritate și disponibilitate a datelor, precum și a eficienței protecției acestora împotriva pierderii, alterării, denaturării, deteriorării, modificării, accesului și utilizării neautorizate; securitatea SI RSV presupune rezistența la atacuri, protecția integrității informației și pregătirea pentru funcționare atât la nivel de sistem, cât și la nivelul datelor gestionate în cadrul acestuia;
4.10. principiul interoperabilității – datele deținute de participanții la schimbul de date sunt disponibile, în egală măsură, pentru orice alt participant la schimbul de date, în baza mandatului legal al acestuia, cu asigurarea cerințelor de interoperabilitate juridică, organizatorică, semantică și tehnică;
4.11. principiul caracterului neexcesiv și pertinent al prelucrării datelor cu caracter personal – limitarea volumului datelor cu caracter personal prelucrate, astfel încât să fie prelucrate doar informațiile relevante și necesare pentru realizarea sarcinilor SI RSV;
4.12. principiul dezvoltării – dezvoltarea SI RSV în contextul apariției unor noi prevederi legale, al evoluției tehnologice, precum și al adaptării la cerințele de interoperabilitate, securitate și necesitățile utilizatorilor;
4.13. principiul caracterului modular și scalabil – dezvoltarea SI RSV fără modificarea componentelor create anterior;
4.14. principiul cooperării transfrontaliere – schimbul de date privind înmatricularea vehiculelor cu autoritățile competente din alte state și cu organismele internaționale se realizează prin Punctul unic de contact desemnat, asigurat de subdiviziunea specializată în cooperare polițienească internațională a Inspectoratului General al Poliției, în conformitate cu mecanismele prevăzute de legislația Uniunii Europene și acordurile internaționale aplicabile.
Capitolul II
SPAŢIUL JURIDICO-NORMATIV AL FUNCŢIONĂRII SISTEMULUI
5. Crearea, funcționarea și actualizarea RSV sunt reglementate de următoarele acte normative:
5.1. Constituția Republicii Moldova;
5.2. Codul fiscal al Republicii Moldova nr. 1163/1997;
5.3. Codul civil al Republicii Moldova  nr. 1107/2002;
5.4. Codul transporturilor rutiere nr. 150/2014;
5.5. Codul vamal al Republicii Moldova nr. 95/2021;
5.6. Legea nr. 192/1998 privind Comisia Națională a Pieței Financiare;
5.7. Legea nr. 1384/2002 cu privire la rechizițiile de bunuri și prestările de servicii în interes public;
5.8. Legea nr. 131/2007 privind siguranța traficului rutier;
5.9. Legea nr. 283/2011 cu privire la Poliția de Frontieră;
5.10. Legea nr. 195/2024 privind protecția datelor cu caracter personal;
5.11. Legea nr. 319/2025 privind acordarea scutirii de plata drepturilor de import pentru cetățenii Republicii Moldova care revin cu traiul în Republica Moldova şi modificarea Codului contravențional;
5.12. Hotărârea Guvernului nr. 131/2025 pentru aprobarea Conceptului Sistemului informaţional „Registrul utilajului agricol” și a Regulamentului privind modul de ţinere a Registrului utilajului agricol;
5.13. Hotărârea Guvernului nr. 778/1995 cu privire la aprobarea și punerea în aplicare a modelelor certificatului tehnic de înmatriculare pentru tractoare și alte mașini și mecanisme autopropulsate și certificatul de tractorist mecanic;
5.14. Hotărârea Guvernului nr. 607/1999 cu privire la Inspectoratul de Stat pentru Supravegherea Tehnică "Intehagro" al Ministerului Agriculturii și Industriei Alimentare;
5.15. Hotărârea Guvernului nr. 1049/2001 privind reglementarea atribuirii seriilor speciale de înmatriculare a mijloacelor de transport;
5.16. Hotărârea Guvernului nr. 283/2005 despre aprobarea Regulamentului cu privire la rechizițiile de bunuri și prestările de servicii în interes public;
5.17. Hotărârea Guvernului nr. 561/2007 cu privire la Sistemul Informațional Integrat Vamal;
5.18. Hotărârea Guvernului nr. 357/2009 cu privire la aprobarea Regulamentului circulației rutiere;
5.19. Hotărârea Guvernului nr. 133/2012 cu privire la aprobarea Conceptului tehnic al Sistemului informațional automatizat de stat în domeniul asigurărilor obligatorii de răspundere civilă pentru pagube produse de autovehicule;
5.20. Hotărârea Guvernului nr. 20/2024 cu privire la aprobarea Regulamentului resursei informaționale formate de Subsistemul informațional „Autotest”;
5.21. Hotărârea Guvernului nr. 840/2024 pentru aprobarea Regulamentului cu privire la inspecția tehnică periodică a vehiculelor rutiere și modificarea unor hotărâri ale Guvernului;
5.22. Hotărârea Guvernului nr. 534/2025 cu privire la aprobarea Conceptului Sistemului informațional „e-Notariat”;
În domeniul tehnologiilor informaționale:
5.23. Legea nr. 1069/2000 cu privire la informatică;
5.24. Legea nr. 467/2003 cu privire la informatizare și la resursele informaționale de stat;
5.25. Legea nr. 71/2007 cu privire la registre;
5.26. Legea nr. 20/2009 privind prevenirea și combaterea criminalității informatice;
5.27. Legea nr. 142/2018 cu privire la schimbul de date și interoperabilitate;
5.28. Legea nr. 124/2022 privind identificarea electronică și serviciile de încredere;
5.29. Legea nr. 148/2023 privind accesul la informațiile de interes public;
5.30. Legea nr. 48/2023 privind securitatea cibernetică;
5.31. Hotărârea Guvernului nr. 562/2006 cu privire la crearea sistemelor și resurselor informaționale automatizate de stat;
5.32. Hotărârea Guvernului nr. 1090/2013 privind serviciul electronic guvernamental de autentificare și control al accesului (MPass);
5.33. Hotărârea Guvernului nr. 128/2014 privind platforma tehnologică guvernamentală comună (MCloud);
5.34. Hotărârea Guvernului nr. 405/2014 privind serviciul electronic guvernamental integrat de semnătură electronică (MSign);
5.35. Hotărârea Guvernului nr. 708/2014 privind serviciul electronic guvernamental de jurnalizare (MLog);
5.36. Hotărârea Guvernului nr. 717/2014 privind platforma de dezvoltare a serviciilor electronice (PDSE);
5.37. Hotărârea Guvernului nr. 414/2018 cu privire la măsurile de consolidare a centrelor de date în sectorul public și de raționalizare a administrării sistemelor informaționale de stat;
5.38. Hotărârea Guvernului nr. 211/2019 privind platforma de interoperabilitate (MConnect);
5.39. Hotărârea Guvernului nr. 375/2020 pentru aprobarea Conceptului Sistemului informațional automatizat „Registrul împuternicirilor de reprezentare în baza semnăturii electronice” (MPower) și a Regulamentului privind modul de ținere a Registrului împuternicirilor de reprezentare în baza semnăturii electronice;
5.40. Hotărârea Guvernului nr. 376/2020 pentru aprobarea Conceptului serviciului guvernamental de notificare electronică (MNotify) și a Regulamentului privind modul de funcționare și utilizare a serviciului guvernamental de notificare electronică (MNotify);
5.41. Hotărârea Guvernului nr. 413/2020 pentru aprobarea Regulamentului privind utilizarea, administrarea și dezvoltarea Portalului guvernamental al cetățeanului;
5.42. Hotărârea Guvernului nr. 712/2020 cu privire la serviciul guvernamental de plăți electronice (MPay);
5.43. Hotărârea Guvernului nr. 152/2021 cu privire la aprobarea Conceptului serviciului guvernamental de livrare (MDelivery);
5.44. Hotărârea Guvernului nr. 153/2021 pentru aprobarea Conceptului Sistemului informațional „Registrul resurselor și sistemelor informaționale de stat” și a Regulamentului privind modul de ținere a Registrului resurselor și sistemelor informaționale de stat;
5.45. Hotărârea Guvernului nr. 323/2021 pentru aprobarea Conceptului Sistemului informațional „Catalogul semantic” și a Regulamentului privind modul de ținere a Registrului format de Sistemul informațional „Catalogul semantic”;
5.46. Hotărârea Guvernului nr. 650/2023 cu privire la aprobarea Strategiei de transformare digitală a Republicii Moldova pentru anii 2023-2030;
5.47. Hotărârea Guvernului nr. 305/2024 cu privire la platforma de găzduire și partajare a documentelor (MDocs);
5.48. Hotărârea Guvernului nr. 551/2025 cu privire la Portalul guvernamental de verificare a datelor;
5.49. Hotărârea Guvernului nr. 562/2025 cu privire la modul de realizare a obligațiilor de asigurare a securității cibernetice de către furnizorii de servicii în sectoarele critice;
5.50. Hotărârea Guvernului nr. 677/2025 cu privire la consolidarea accesului la serviciile publice electronice în cadrul Portalului guvernamental integrat EVO utilizat la prestarea serviciilor publice electronice și aprobarea măsurilor necesare pentru implementarea modelului unitar de design;
5.51. Reglementarea tehnică „Procesele ciclului de viață al software-ului” 
RT 38370656-002:2006, aprobată prin Ordinul ministrului dezvoltării informaționale 
nr. 78/2006;
5.52. Ordinul Ministerului Agriculturii și Industriei Alimentare nr. 41/2026 cu privire la aprobarea Regulamentului privind inspecția tehnică periodică a unităților tehnice;
La implementarea SI RSV se utilizează următoarele standarde:
5.53. SМ–122 „Vehicule rutiere. Plăci de înmatriculare pentru autovehicule și remorci;
5.54. SM EN ISO 9001 „Sisteme de management al calității. Cerințe”;
5.55. SM ISO 37001 „Sisteme de management anti-mită. Cerințe cu ghid de utilizare”;
5.56. SM ISO 3779 (bazat pe ISO 3779) „Vehicule rutiere. Număr de identificare a vehiculelor (VIN). Conținut și structură”;
5.57. SM ISO 3780 (bazat pe ISO 3780) „Vehicule rutiere. Cod de identificare mondială a constructorilor (WMI)”.
5.58. SM EN ISO/IEC 27002 Securitatea informației, securitatea cibernetică și protecția vieții private. Mijloace de control al securității informației;
5.59. SM ISO/IEC/IEEE 12207 Ingineria sistemelor și software-ului. Procesele ciclului de viață al software-ului;
5.60. SM ISO/IEC/IEEE 15288 Ingineria sistemelor și software-ului. Procesele ciclului de viață al sistemului.
Capitolul III
SPAŢIUL FUNCŢIONAL AL SISTEMULUI
Secțiunea 1
Funcțiile de bază 
6. RSV trebuie să asigure realizarea funcțiilor de bază-tip, funcțiilor specifice și non-funcționale, care sunt grupate în contururi specializate.
7. Funcțiile de bază ale SI RSV sunt următoarele:
7.1. Formarea resursei informaționale (bazei de date) – RSV
7.1.1. Funcțiile principale la formarea bazei de date a sistemului, tipice oricărui sistem sunt: a) înregistrarea inițială, b) actualizarea datelor și c) radierea din evidență a obiectelor informaționale (modificarea statutului obiectului). Evidența datelor obiectului informațional include introducerea în baza de date a tuturor atributelor proprii obiectului indicat. Funcțiile respective sunt realizate în cadrul scenariilor de bază asociate obiectelor informaționale, și anume:
7.1.1.1. înregistrarea inițială
Înregistrarea inițială a obiectelor informaționale este realizată la decizia registratorului privind înregistrarea obiectului în registru. La înregistrarea inițială, fiecărui obiect informațional i se atribuie un identificator unic (cu excepția obiectelor informaționale împrumutate), care rămâne neschimbat pentru întreaga perioadă de existență a obiectului. În baza de date a sistemului, sunt introduse date despre obiectul informațional în volumul prestabilit, conform prezentului document;
7.1.1.2. actualizarea datelor
Actualizarea datelor din resursa informațională se realizează prin înnoirea sistematică a datelor la modificarea sau completarea atributelor obiectului informațional, la survenirea anumitor evenimente noi. Toate modificările se vor păstra în ordine cronologică. Modalitatea de păstrate a datelor trebuie să asigure posibilitatea obținerii datelor despre obiect la o etapă determinată de timp;
7.1.1.3. radierea din evidență
Radierea din evidență nu reprezintă excluderea fizică a obiectului informațional dar modificarea statutului acestuia, în temeiul deciziei registratorului, odată cu producerea unor anumite evenimente.
7.2. Asigurarea stocării datelor în sistem în conformitate cu ordinea cronologică.
7.3. Organizarea accesului la date – accesarea și utilizarea datelor în scopuri legale în conformitate cu drepturile atribuite.
7.3.1. Datele conținute în RSV sunt disponibile pentru organizarea procesului de consum și/sau schimb informațional. Fiecare utilizator de date al RSV (intern – din cadrul posesorului/ deținătorului/ registratorilor; extern - din afara acestora) va accesa și va utiliza aceste date în conformitate cu drepturile atribuite, în urma autentificării prin intermediul serviciului electronic guvernamental de autentificare și control al accesului (MPass).
7.3.2. Orice acces extern la datele din RSV se va reglementa prin contracte standardizate, care să conțină clauze obligatorii privind protecția datelor cu caracter personal, modalitatea/mecanismele de autentificare, responsabilitatea utilizatorului și sancțiuni pentru utilizarea abuzivă sau încălcarea prevederilor contractuale.
7.4. Interoperabilitatea – asigurarea schimbului de date cu alte sisteme informaționale de stat sau private prin intermediul platformei de interoperabilitate (MConnect).
7.5. Jurnalizarea evenimentelor – asigurarea jurnalizării automatizate a tuturor evenimentelor de business prin mecanisme speciale de verificare și audit (MLog etc.).
7.6. Asigurarea calității informației – asigurarea calității informației din contul creării și menținerii componentelor sistemului calității, bazat pe abordare procesuală.
7.7. Securitatea și confidențialitatea – corespunderea cerințelor în materie de securitate și confidențialitate, și anume:
7.7.1. protejarea datelor subiectului de date cu caracter personal, prin mecanisme adecvate de securitate;
7.7.2. integritatea informațiilor și autenticitatea utilizatorilor prin mecanisme de autentificare care prevăd utilizarea certificatelor calificate ale cheilor publice, eliberate în condițiile actelor normative în domeniul identificării electronice și serviciilor de încredere;
7.7.3. aplicarea politicii corespunzătoare de securitate la nivelul serviciilor web.
7.8. Administrarea și monitorizarea – asigurarea următoarelor funcții:
7.8.1. administrarea utilizatorilor, rolurilor și accesului la sistem;
7.8.2. asigurarea integrității logice a sistemului;
7.8.3. administrarea bazelor de date ale sistemului;
7.8.4. gestionarea copiilor de rezervă;
7.8.5. monitorizarea performanței sistemului;
7.8.6. suport tehnic și mentenanță.
Secțiunea a 2-a. (după acest exemplu trebuie ajustate toate secțiunile, cu excepția secțiunii 1)
Funcțiile specifice
8. În cadrul funcționării SI RSV trebuie îndeplinite următoarele funcții specifice ale sistemului, structurate în contururi funcționale:
8.1. Conturul funcțional „VEHICULE” asigură evidența și controlul înregistrării vehiculelor:
8.1.1. introduse în Republica Moldova;
8.1.2. produse în Republica Moldova;
8.1.3. trecute în circuitul civil;
8.1.4. înmatriculate în Republica Moldova.
8.2. Conturul funcțional „TITULARI DE DREPTURI” asigură evidența și controlul înregistrării a:
8.2.1. titularilor de drepturi;
8.2.2. drepturilor de proprietate (împuterniciri):
8.2.2.1. împuterniciri de posesie;
8.2.2.2. împuterniciri de folosință (exploatare);
8.2.2.3. împuterniciri de dispoziție.
8.3. Conturul funcțional „INTERDICȚII” asigură evidența și controlul înregistrării de stat a:
8.3.1. interdicțiilor aplicate vehiculelor;
8.3.2. autorului interdicției (judecător, executor judecătoresc, notar, persoana fizică etc.);
8.3.3. notărilor.
8.4. Conturul funcțional „DOCUMENTE” asigură evidența documentelor aferente sistemului și include următoarele funcții specifice:
8.4.1. evidența documentelor de intrare.
8.4.2. evidența documentelor de ieșire.
8.4.3.  evidența documentelor tehnologice.
8.5. Funcțiile comune tuturor contururilor:
8.5.1. furnizarea datelor statistice și rapoarte;
8.5.2. filtrarea masivelor de date conform criteriilor prestabilite.
8.6. Interconexiunile funcționale ale SI RSV se realizează prin schimbul de date între subsistemele și modulele sistemului, precum și prin interoperabilitatea cu alte sisteme informaționale, în conformitate cu mecanismele și regulile de interoperabilitate stabilite în prezentul Concept.
8.7. Rezultatele funcționării SI RSV constau în formarea, actualizarea, păstrarea și furnizarea datelor și informațiilor din Registrul de stat al vehiculelor, precum și în generarea documentelor și rezultatelor informaționale aferente funcțiilor realizate de sistem.
Capitolul IV
STRUCTURA ORGANIZAŢIONALĂ A SISTEMULUI
9. Proprietarul SI RSV este statul.
10. Posesorul și deținătorul SI RSV este Instituția Publică „Agenția Servicii Publice” (ASP) (în continuare – Posesor), care asigură cadrul juridic, financiar și organizatoric necesar și exercită nemijlocit competențele privind crearea, administrarea, mentenanța și dezvoltarea acestora.
11. Administratorul tehnic al SI RSV este Instituția publică „Serviciul Tehnologia Informației și Securitate Cibernetică”, care își exercită atribuțiile în conformitate cu actele normative în domeniul administrării tehnice și menținerii sistemelor informaționale de stat.
12. Registratorii datelor în RSV:
12.1. Agenția Servicii Publice (ASP) – prin intermediul subdiviziunilor structurale, asigură înregistrarea de stat a:
12.1.1. vehiculelor produse în Republica Moldova;
12.1.2. vehiculelor trecute în circuitul civil;
12.1.3. părților componente ale vehiculelor fără număr – marcate în cadrul ASP;
12.1.4. documentelor ce vizează înmatricularea, actualizarea datelor, radierea de la evidență, reutilarea, casarea, precum și orice modificări în datele vehiculelor;
12.1.5. certificatelor de înmatriculare a vehiculelor;
12.1.6. certificatelor de înmatriculare provizorii a vehiculelor;
12.1.7. certificatelor de înmatriculare provizorie pentru probe;
12.1.8. titularilor de drepturi asupra vehiculelor;
12.1.9. titlurilor de drepturi;
12.1.10. apariției/modificării/încetării drepturilor de proprietate:
12.1.10.1. apariției/modificării/încetării împuternicitor de posesie;
12.1.10.2. apariției/modificării/încetării împuternicitor de folosință (de exploatare);
12.1.10.3. apariției/modificării/încetării împuternicitor de dispoziție;
12.1.11. numerelor de înmatriculare și plăcilor de înmatriculare a vehiculelor;
12.1.12. plăcilor cu numerele de înmatriculare pentru vehiculele cu destinație agricolă (confecționare);
12.1.13. interdicțiilor și notărilor aplicate obiectelor de evidență;
12.1.14. autorilor interdicțiilor și notărilor (judecător, executor judecătoresc, notar, expertul de identificare, persoana fizică).
12.2. Ministerul Agriculturii și Industriei Alimentare – prin intermediul Inspectoratului de Stat pentru Supravegherea Tehnică „Intehagro” asigură înregistrarea de stat a vehiculelor cu destinație agricolă:
12.2.1. vehiculelor produse în Republica Moldova;
12.2.2. vehiculelor trecute în circuitul civil;
12.2.3. documentelor ce vizează înmatricularea, actualizarea datelor, radierea de la evidență, reutilarea, casarea, precum și orice modificări în datele vehiculelor;
12.2.4. certificatelor de înmatriculare a vehiculelor;
12.2.5. certificatelor tehnice provizorii de înmatriculare pentru vehicule;
12.2.6. titularilor de drepturi asupra vehiculelor;
12.2.7. titlurilor de drept;
12.2.8. apariției/modificării/încetării drepturilor de proprietate:
12.2.8.1. apariției/modificării/încetării împuternicitor de posesie;
12.2.8.2. apariției/modificării/încetării împuternicitor de folosință (exploatare);
12.2.8.3. apariției/modificării/încetării împuternicitor de dispoziție.
12.2.9. plăcilor cu numerele de înmatriculare pentru vehicule (eliberate).
12.3. Furnizori ai datelor pentru RSV sunt: Ministerul Justiției (instanțele judecătorești, notarii, executorii judecătorești, administratorii autorizați), Ministerul Finanțelor (Serviciului Vamal și Serviciul Fiscal de Stat), Ministerul Afacerilor Interne (inclusiv subdiviziunea specializată în cooperare polițienească internațională din cadrul Inspectoratului General al Poliției, în calitate de „Punct unic de contact”.), Procuratura, alte autorități de stat, precum și persoanele fizice și juridice (proprietari, rude) – prezintă Posesorului documente confirmative, în baza cărora vor fi luate decizii cu privire la înregistrarea interdicțiilor la împuterniciri asupra vehiculelor.
13. Destinatari ai datelor din RSV sunt autoritățile administrației publice centrale și locale, persoanele fizice și juridice cu respectarea drepturilor subiectului de date cu caracter personal, conform prevederilor actelor normative în domeniu.
14. În funcție de rolul și competențele exercitate, utilizatori ai SI RSV sunt subiecții raporturilor juridice care accesează și utilizează funcționalitățile sistemului, în limitele stabilite de cadrul normativ aplicabil, de prezentul Concept și de Regulamentul RSV.
Capitolul V
DOCUMENTELE SISTEMULUI
15. În SI RSV se conțin date referitor la următoarele categorii de documente:
15.1. documente de intrare, ce reprezintă temeiul legal pentru înregistrarea datelor în sistem;
15.2. documente de ieșire, obținute în rezultatul funcționării sistemului;
15.3. documente tehnologice, ce conțin informația privind descrierea proceselor tehnologice.
16. Documentele de intrare:
16.1. cererea solicitantului;
16.2. documentul care atestă dreptul de proprietate al solicitantului asupra vehiculului, în original și în copie;
16.3. dovada achitării tarifelor stabilite de autoritatea competentă pentru serviciile prestate;
16.4. interdicții, notări, procura, după caz;
16.5. raportul de identificare a vehiculului;
16.6. documentele de înmatriculare eliberate de autoritățile străine;
16.7. avizul Ministerului Afacerilor Externe (pentru vehiculele misiunilor diplomatice, oficiilor consulare și membrilor acestora, precum și altor organizații și persoane străine cu statut diplomatic sau consular);
16.8. documente tehnice – documentele întreprinderilor producătoare de vehicule, ale întreprinderilor care au instalat echipamentul special și ale altor organizații ce confirmă datele de identificare și starea tehnică a acestora;
17. documentele de ieșire:
17.1. certificate de înmatriculare a vehiculelor, certificate de înmatriculare provizorie a vehiculelor, certificate de înmatriculare provizorie pentru probe;
17.2. rapoarte/certificate aferente identificării vehiculelor sau marcării convenționale.
18. Documentele tehnologice:
18.1. Modele și formulare electronice destinate proceselor de prestare a serviciilor publice, inclusiv cele pentru autentificare, validare, verificare și arhivare electronică.
18.2. Ghiduri și proceduri tehnice pentru instalarea, configurarea și integrarea componentelor sistemului informațional, cu detalii despre cerințele de infrastructură hardware și software.
18.3. Instrucțiuni pentru utilizatorii finali care să includă descrieri detaliate ale funcționalităților, proceduri pas-cu-pas și soluții pentru probleme comune.
18.4. Manuale de administrare și mentenanță cuprinzând proceduri de backup, restaurare în caz de dezastru, gestionarea actualizărilor și monitorizarea performanței.
18.5. Protocoale de securitate și conformitate care să includă măsuri pentru protecția datelor, autentificare și autorizare, precum și cerințe legale și standarde internaționale aplicabile.
Capitolul VI
SPAŢIUL INFORMAŢIONAL AL SISTEMULUI 
Secțiunea 1
Obiectele informaționale gestionate
19. Totalitatea obiectelor informaționale de bază, care reprezintă resursa informațională formată de SI RSV, se determină în funcție de destinația acestuia și include:
19.1. Vehicul;
19.2. Titular de drepturi:
19.2.1. persoane fizice (obiectul este împrumutat din Registrul de stat al populației);
19.2.2. unități de drept (obiectul este împrumutat din Registrul de stat al unităților de drept).
19.3. Împuternicire:
19.3.1. [bookmark: _Ref235618598]dreptul de posesie;
19.3.2. dreptul de folosință (exploatare);
19.3.3. dreptul de dispoziție.
19.4. Interdicție la împuternicire:
19.4.1. actul judecătoresc;
19.4.2. ordonanța procurorului privind instituirea sechestrului;
19.4.3. ordonanța organului de urmărire penală;
19.4.4. anularea procurii;
19.4.5. gajul;
19.4.6. sechestru al Organizației Internaționale de Poliție (OIPC Interpol);
19.4.7. sechestru al Serviciului Vamal;
19.4.8. sechestru al Serviciului Fiscal de Stat;
19.4.9. încheierea executorului judecătoresc;
19.4.10. cererea proprietarului;
19.4.11. decizia Agenției Naționale Transport Auto;
19.4.12. notări.
19.5. Document:
19.5.1. documente de intrare;
19.5.2. documente de ieșire;
19.5.3. documente tehnologice.
19.6. Eveniment;
19.7. Formular electronic (document tehnologic).
Secțiunea 2
Identificatorul obiectului informațional
20. Identificarea obiectelor registrului se efectuează prin intermediul utilizării numărului de identificare unic pentru fiecare obiect separat al registrului.
21. Identificatorul obiectului informațional „Vehicul” este numărul de identificare de stat a vehiculului (IDNV) format din 13 cifre, dispuse într-o ordine strictă:
„3” + „AAA” + „XXX” + „YYYYY” + „K”, unde
„3”	– indicele numărului de identificare al vehiculului (constanta 3);
„AAA”– ultimele trei cifre ale anului atribuirii IDNV;
„ХХХ”– codul oficiului registratorului;
„YYYYY”– numărul de ordine al înregistrării în anul și în oficiul respectiv;
„К” – cifra de control.
21.1. IDNV se atribuie fiecărui vehicul la momentul înregistrării inițiale a datelor despre acesta în RSV, este unic și rămâne neschimbat pe parcursul întregii perioade de existență a acestor date.
21.2. Conținutul și structura datelor pot să se modifice în corespundere cu actele normative, însă IDNV-ul rămâne neschimbat.
21.3. IDNV-ul este utilizat pentru a asigura unicitatea identificării vehiculului în sistemele informaționale, inclusiv în procesul de interoperabilitate și schimbul de date.
22. Identificatorul obiectului informațional „Titular de drepturi” este IDNP pentru persoanele fizice sau IDNО pentru unitățile de drept.
22.1. IDNP – număr de identificare de stat al persoanei fizice, preluat din Registrul de stat al populației.
22.2. IDNO – număr de identificare de stat al unității de drept, preluat din Registrul de stat al unităților de drept.
23. Identificatorul obiectului informațional „Împuternicire” este un număr de identificare unic preluat sau generat în mod automat de sistem.
24. Identificatorul obiectului informațional „Interdicție la împuternicire” este un număr de identificare unic preluat sau generat în mod automat de sistem.
25. Identificatorul obiectului informațional „Document” este un număr de identificare unic preluat sau generat în mod automat de sistem.
26. Identificatorul obiectului informațional „Eveniment” este un număr de identificare unic preluat sau generat în mod automat de sistem.
27. Identificatorul obiectului informațional „Formular electronic” este un număr de identificare unic preluat sau generat în mod automat de sistem.
Secțiunea 3
Scenariile asociate obiectelor informaționale
28. Scenariile de bază reprezintă un șir de evenimente, aferente obiectului informațional luat în evidentă în RSV (înregistrarea, actualizarea, radierea obiectelor informaționale). Grupul de scenarii, relaționate cu înregistrarea și actualizarea informației, interacționează cu obiectele informaționale ale sistemului în modul următor:
28.1. pentru obiectul informațional „Vehicul”:
28.1.1. Înregistrarea inițială constă în atribuirea numărului de identificare de stat al vehiculului (IDNV) și înregistrarea în RSV a setului stabilit de date despre vehicul.
Înregistrarea inițială se operează la:
28.1.1.1. introducerea primară (înregistrare primară) în Republica Moldova cu stabilirea regimului vamal;
28.1.1.2. confecționarea (producerea) / asamblarea / trecerea în circuitul civil;
28.1.1.3. înregistrarea primară a vehiculelor, care anterior lipseau în RSV.
28.1.2. Actualizarea datelor din RSV constă în înregistrarea sistematică a modificărilor (rectificărilor, completărilor) în datele vehiculului la producerea unor evenimente.
Actualizarea datelor se operează la:
28.1.2.1.  înmatriculare (permanentă, temporară), precedată de înregistrarea primară;
28.1.2.2.  înmatricularea provizorie pentru probe;
28.1.2.3.  rectificarea datelor la:
28.1.2.3.1. schimbarea proprietarului;
28.1.2.3.2. înlocuirea/ primirea numerelor de înmatriculare;
28.1.2.3.3. modificarea regimului vamal sub care este plasat vehiculul;
28.1.2.3.4. reutilarea vehiculului;
28.1.2.3.5. efectuarea acțiunilor de evidență, ce nu presupun scoaterea vehiculului din circulația rutieră sau din procesul tehnologic (schimbarea culorii etc.);
28.1.2.3.6. modificarea datelor de identificare a vehiculului ca urmare a marcării convenționale;
28.1.2.3.7. modificarea datelor procesate eronat sau completarea cu date omise.
28.1.2.4.  suspendarea înmatriculării vehiculului:
28.1.2.4.1. la expirarea valabilității inspecției tehnice periodice;
28.1.2.4.2. la constatarea, în cadrul inspecției tehnice periodice sau în trafic, a unor deficiențe tehnice majore sau periculoase care afectează siguranța circulației;
28.1.2.5.  modificarea statutului numărului de înmatriculare;
28.1.2.6.  modificarea statutului plăcii de înmatriculare.
28.1.3. Radierea din evidență a vehiculului constă în actualizarea datelor din RSV prin schimbarea statutului acestuia, fără ștergerea fizică, cu păstrarea informațiilor înregistrate anterior, în conformitate cu regulile de evidență și trasabilitate a datelor.
Radierea din evidență se operează la:
28.1.3.1.  casare;
28.1.3.2.  distrugerea fizică;
28.1.3.3.  dezmembrarea vehiculului;
28.1.3.4.  predarea vehiculului la unități specializate;
28.1.3.5.  declararea ca fiind fără stăpân sau abandonat;
28.1.3.6.  executarea unei hotărâri judecătorești rămase definitivă;
28.1.3.7.  suspendarea înmatriculării vehiculului pentru o perioadă neîntreruptă de 3 ani;
28.1.3.8.  notificarea Ministerului Afacerilor Externe aferentă vehiculelor aflate în posesia reprezentanților misiunilor diplomatice și/sau oficiilor consulare (MDOC) și membrilor familiilor acestora, precum și altor organizații și persoane străine cu statut diplomatic sau consular;
28.1.3.9. scoaterea definitivă de pe teritoriul Republicii Moldova.
28.2. pentru obiectul informațional „Titular de drepturi”:
28.2.1. Înregistrarea inițială se realizează la evidența în registru a persoanei de drept public sau privat, în calitate de titular de drepturi.
28.2.2. Actualizarea datelor se realizează conform proceselor business aferente Registrului de stat al populației și Registrului de stat al unităților de drept.
28.2.3. Radierea de la evidență se realizează la:
28.2.3.1. finisarea termenului de valabilitate a împuternicirii;
28.2.3.2. schimbarea titularului de drepturi a vehiculului;
28.2.3.3. radierea de la evidență a vehiculului.
28.3. pentru obiectul informațional „Împuternicire”:
28.3.1. Înregistrarea inițială se realizează la înregistrarea titlurilor de proprietate:
28.3.1.1. documentele eliberate de Serviciul Vamal;
28.3.1.2.  certificatul organului protecției sociale a populației privind transmiterea vehiculului în folosință persoanei cu dizabilități;
28.3.1.3.  contractul de vânzare - cumpărare, contractului de dare în plată, donație sau de schimb;
28.3.1.4.  certificatul cu privire la dreptul de proprietate comună a soților asupra vehiculului;
28.3.1.5.  certificatul cu privire la dreptul de proprietate asupra vehiculului, eliberat de către organul de privatizare a bunurilor de stat;
28.3.1.6.  certificatul de moștenitor legal asupra vehiculului;
28.3.1.7.  acordurile privind rezilierea actelor juridice (contractul de vânzare - cumpărare, donație sau de schimb a vehiculului);
28.3.1.8.  acordul cu privire la partajarea averii comune a soților sau averii succesorale, cotă-parte a căreia este vehiculul;
28.3.1.9.  certificatul despre componența gospodăriei țărănești, eliberat de  primării în cazul decesului conducătorului pe al cărui nume este eliberat certificatul de înmatriculare;
28.3.1.10. hotărârea (sentința) instanței judecătorești privind confiscarea vehiculului sau recunoașterea dreptului de proprietate asupra lui;
28.3.1.11. actul de primire - predare a vehiculului  pentru cazurile în care nu este prevăzută altă formă de transmitere a dreptului de proprietate;
28.3.1.12. decizia comisiei privind vehiculul câștigat la loterie;
28.3.1.13. documentul de înscriere la balanța întreprinderii a agregatelor cu numere de fabricare;
28.3.1.14. certificatul subdiviziunii de examinare și evidență a vehiculului, inspectoratului „Intehagro” referitor la agregatul instalat anterior pe vehicul;
28.3.1.15. cererea persoanelor fizice cu privire la reînmatricularea vehiculelor pe numele întreprinderilor individuale fondate de ei.
28.3.2. Actualizarea datelor se realizează la:
28.3.2.1.  modificarea cotei-părți din proprietate;
28.3.2.2.  prelungirea termenului de valabilitate a împuternicirii temporare;
28.3.2.3.  retragerea temporară din exploatare sau restabilirea exploatării prin act administrativ;
28.3.2.4.  procesul-verbal al licitației și/sau încheierea instanței de judecată privind confirmarea procesului-verbal al licitației/transmiterii bunului în contul stingerii datoriei;
28.3.2.5. stabilirea interdicției asupra împuternicirii
28.3.3. Radierea de la evidență se realizează la:
28.3.3.1. întocmirea titlurilor de proprietate privind înstrăinarea bunurilor:
28.3.3.1.1. contract de vânzare - cumpărare, donație sau de schimb;
28.3.3.1.2. contract de cesiune a locațiunii. 
28.3.3.2.  expirarea / rezilierea contractului de leasing;
28.3.3.3. cererea proprietarului (în cazul unității de drept – actul de rebutare) cu privire la radierea din evidență a vehiculului rebutat;
28.3.3.4.  intrarea în vigoare a hotărârii de judecată privind transmiterea dreptului de proprietate;
28.3.3.5.  prezentarea certificatului de moștenitor legal asupra vehiculului;
28.4. pentru obiectul informațional „Interdicție”:
28.4.1. Înregistrarea inițială se realizează la parvenirea documentelor confirmative cu privire la stabilirea interdicțiilor la împuterniciri.
28.4.2. Actualizarea datelor se realizează la:
28.4.2.1. modificarea termenului de valabilitate a interdicției;
28.4.2.2. modificarea datelor procesate eronat sau completarea cu date omise.
28.4.3. Radierea de la evidență se realizează la parvenirea documentelor confirmative cu privire la anularea interdicției la împuterniciri.
28.5. pentru obiectul informațional „Document”:
28.5.1. Înregistrarea inițială se realizează la prima înregistrare în sistem.
28.5.2. Actualizarea datelor se realizează la:
28.5.2.1. modificarea statutului documentului;
28.5.2.2. modificarea termenului de valabilitate.
28.5.3. Radierea de la evidență se realizează:
28.5.3.1. la expirarea termenului de valabilitate;
28.5.3.2. în cazul distrugerii;
28.5.3.3. în cazul în care sunt considerate nule sau nevalabile datele din document;
28.5.3.4. la radierea din evidență a vehiculului.
28.6. pentru obiectele informaționale „Eveniment” și „Formular electronic”:
28.6.1. Înregistrarea inițială se realizează la înregistrarea evenimentului în registru cu prezentarea concomitentă a formularului corespunzător.
28.6.2. Actualizarea datelor se realizează în cazul luării deciziilor corespunzătoare de persoanele responsabile, în baza formularului respectiv, la toate etapele ale lanțului tehnologic de prelucrare (în formular sunt indicate obiecțiile corespunzătoare).
28.6.3. Radierea de la evidență se realizează la anularea evenimentului.
Secțiunea 4
Datele
29. Obiectele informaționale reprezintă un ansamblu de atribute ce le caracterizează:
29.1. datele privind obiectul informațional „Vehiculul”:
29.1.1. IDNV al vehiculului;
29.1.2. codul VIN al vehiculului;
29.1.3. IDNO/IDNP al proprietarului;
29.1.4. numărul caroseriei (atașului);
29.1.5. numărul șasiului;
29.1.6. numărul motorului.
datele de bază a vehiculului:
29.1.7. marca vehiculului;
29.1.8. descrierea comercială a vehiculului;
29.1.9. categoria/subcategoria vehiculului;
29.1.10.  tipul vehiculului;
29.1.11.  tipul caroseriei;
29.1.12.  culoarea vehiculului;
29.1.13.  anul fabricației;
29.1.14.  țara-producătoare;
29.1.15.  țara-importatoare;
29.1.16.  tipul regimului vamal;
29.1.17.  statutul vehiculului (înmatriculat, radiat de la evidență etc.).
date despre numărul de înmatriculare:
29.1.18. destinația numărului de înmatriculare (vehicul privat, misiuni diplomatice, tranzit, provizoriu etc.)
29.1.19. numărul de înmatriculare;
29.1.20. statutul numărului de înmatriculare și data de modificare a statutului.
date despre placa/ plăcile de înmatriculare:
29.1.21. destinația plăcilor de înmatriculare (auto, moto, remorcă, tractor etc.);
29.1.22. modelul plăcilor de înmatriculare (modelul anului 2011, modelul anului 2015 etc.);
29.1.23. dimensiunea plăcilor de înmatriculare;
29.1.24. data expirării valabilității plăcilor de înmatriculare;
29.1.25. statutul plăcilor de înmatriculare și data de modificare a statutului.
caracteristici tehnice:
29.1.26. destinație;
29.1.27. numărul de locuri pe scaune;
29.1.28. masa maximă autorizată (kg);
29.1.29. masa proprie (kg);
29.1.30. raportul putere / greutate (kW/kg);
29.1.31. masa maximă admisă pe osii (t);
29.1.32. numărul de osii;
29.1.33. capacitatea motorului (cm3);
29.1.34. puterea motorului;
29.1.35. clasa de emisie;
29.1.36. tipul de combustibil sau sursa de putere.
date privind evidența vehiculului:
29.1.37. numărul formularului electronic;
29.1.38. data primei înmatriculări;
29.1.39. data evidenței;
29.1.40. codul oficiului;
29.1.41. serviciul prestat;
29.1.42. motivul evidenței (înregistrarea primară, înmatricularea permanentă, înmatricularea temporară, înmatricularea provizorie pentru probe, rectificarea rechizitelor etc.);
29.1.43. IDNO/IDNP al instituției/persoanei ce a atribuit codul IDNV vehiculului;
29.1.44. IDNO/IDNP al instituției/persoanei ce a efectuat:
29.1.44.1. înregistrarea primară;
29.1.44.2. înmatricularea (permanentă, temporară, provizorie pentru probe);
29.1.44.3. rectificarea rechizitelor.
29.1.45. prețul contractual al vehiculului;
29.1.46. motivul radierii de la evidență;
29.1.47. data radierii.
29.2. date privind obiectul informațional „Împuternicire”:
29.2.1. ID al împuternicirii;
29.2.2. ID al interdicției;
29.2.3. ID al titlurilor de proprietate;
29.2.4. tipul împuternicirii:
29.2.4.1. dreptul de posesie;
29.2.4.2. dreptul de folosință (exploatare);
29.2.4.3. dreptul de dispoziție;
29.2.5. cota-parte;
29.2.6. IDNO/IDNP al instituției/persoanei ce a efectuat rectificarea rechizitelor în RSV.
29.2.7. motivul și data evidenței;
29.2.8. motivul și data radierii.
29.3. date privind obiectul informațional „Interdicție la împuternicire”:
29.3.1. ID al interdicției;
29.3.2. tipul interdicției la împuterniciri;
29.3.3. data instituirii interdicției;
29.3.4. termenul de valabilitate a interdicției;
29.3.5. data prelungirii termenului de valabilitate a interdicției;
29.3.6. ID a documentelor confirmative cu privire la stabilirea/anularea interdicției la împuterniciri;
29.3.7. conținutul documentelor confirmative cu privire la stabilirea/anularea interdicției la împuterniciri în format *.pdf;
29.3.8. împuternicirea restricționată (dreptul de posesie/dreptul de folosință (exploatare)/dreptul de dispoziție);
29.3.9. IDNO/IDNP al instituției/ persoanei, ce a stabilit/anulat interdicția.
29.3.10. IDNO/IDNP al instituției/persoanei ce a efectuat rectificarea rechizitelor în RSV.
29.3.11. motivul și data evidenței;
29.3.12. motivul și data radierii.
29.4. date privind obiectul informațional „Titular de drepturi”:
29.4.1. IDNP al persoanei fizice (proprietari/ co-proprietari/ uzufructuari etc.);
29.4.2. IDNO al persoanei juridice (proprietari/ co-proprietari/ uzufructuari etc.).
29.5. date privind obiectul informațional „Document”:
29.5.1. ID al documentului;
29.5.2. denumirea documentului;
29.5.3. tipul documentului;
29.5.4. conținutul în format *.pdf;
29.5.5. seria;
29.5.6. numărul;
29.5.7. data eliberării;
29.5.8. IDNO a instituției ce a eliberat documentul;
29.5.9. IDNP a persoanei fizice care a depus documentul;
29.5.10.  termenul de valabilitate;
29.5.11.  statutul documentului;
29.5.12.  motivul și data evidenței;
29.5.13.  motivul și data radierii;
29.5.14.  IDNO/IDNP al instituției/persoanei ce a efectuat rectificarea rechizitelor în RSV.
29.6. date privind obiectul informațional „Eveniment”:
29.6.1. tip eveniment;
29.6.2. ID eveniment;
29.6.3. motivul (temei legal), data și ora înregistrării evenimentului;
29.6.4. motivul (temei legal), data și ora radierii evenimentului;
29.6.5. IDNO al autorității ce a înregistrat/ radiat evenimentul;
29.6.6. IDNP al persoanei fizice-posesor (solicitant) al evenimentului;
29.6.7. ID al împuternicirii de reprezentare;
29.6.8. IDNP al operatorului, care a procesat datele.
29.7. date privind obiectul informațional „Formular electronic”:
29.7.1. ID al formularului;
29.7.2. ID al evenimentului propriu;
29.7.3. IDNP/IDNO persoanei/instituției, care a luat decizia;
29.7.4. motivul (temei legal), data și ora înregistrării formularului;
29.7.5. motivul (temei legal), data și ora rectificării formularului;
29.7.6. motivul (temei legal), data și ora radierii formularului.
30. Pentru obiectele informaționale împrumutate „persoană fizică” sau „unitate de drept”, nemijlocit în RSV se păstrează numai numerele de identificare de stat (IDNP/IDNO). Datele suplimentare necesare privind persoanele fizice și a unităților de drept sunt accesibile din Registrul de stat al populației și Registrul de stat al unităților de drept.
31. În RSV, suplimentar datelor expuse mai sus, pot fi înscrise și alte date aferente obiectelor înregistrării, conform actelor normative aplicabile.
32. Obiectele informaționale preluate din alte sisteme informaționale de stat sunt identificate în conformitate cu regulile sistemului informațional respectiv.
33. Datele din RSV, pot fi accesate în conformitate cu actele normative în domeniul schimbului de date și interoperabilității.
34. Pentru asigurarea veridicității informațiilor și reducerea volumului de date stocate în RSV, se utilizează un sistem de clasificatoare, stabilit de cadrul normativ.
Secțiunea 5
Clasificatoarele
35. În vederea asigurării veridicității și reducerii volumului informației păstrare în sistem, precum și pentru o clasificare corectă a obiectelor, se utilizează sistemul de clasificatoare, după cum urmează: 
35.1. Clasificatoarele internaționale; 
35.2. Clasificatoarele naționale ale Republicii Moldova; 
35.3. Clasificatoarele interne. 
36. Clasificatoarele interne se elaborează și se utilizează în cadrul SI RSV doar în cazurile absenței clasificatoarelor naționale și internaționale aprobate.
Secțiunea 6
Interacțiunea cu alte sisteme informaționale de stat relevante
și cu sisteme informaționale partajate
37. Pentru preluarea de date relevante procesului de evidență a obiectelor informaționale, SI RSV interacționează prin intermediul platformei de interoperabilitate (MConnect) cu următoarele sisteme și resurse informaționale de stat:
37.1. SI „Sistemul Informațional Integrat Vamal” – pentru schimbul automatizat de date privind titularii regimului vamal, achitarea drepturilor de import, documentele vamale eliberate pentru vehiculele introduse în RM;
37.2. SI al Poliției de Frontieră – pentru schimbul automatizat de date privind traversarea frontierei de stat a vehiculelor și a conducătorilor de vehicule, precum și documentelor aferente;
37.3. SI „Registrul procedurilor de executare” – pentru schimbul automatizat de date privind actele executorilor judecătorești privind interdicțiile la împuterniciri pe obiectele de evidență ale SI „RSV”;
37.4. SI „Registrul informației criminalistice și criminologice” – pentru schimbul automatizat de date privind vehiculele anunțate în căutare, plăcile de înmatriculare și documentele, furate/răpite și anunțate în căutare;
37.5. Sistemul informațional automatizat de evidență a contravențiilor, a cauzelor contravenționale și a persoanelor care au săvârșit contravenții – pentru plăcile de înmatriculare ridicate în legătură cu comiterea contravențiilor de către conducătorul vehiculului;
37.6. Programul integrat de gestionare a dosarelor (PIGD) – pentru schimbul automatizat de date privind actele judecătorești de dispoziție ce au intrat în vigoare referitoare la împuternicirile asupra vehiculelor, inclusiv recunoașterea lor ca fiind fără stăpân sau abandonate, de asemenea recunoașterea persoanei ca fiind incapabilă sau limitată în capacitatea de exercițiu;
37.7. SI „Registrul garanțiilor reale mobiliare” – pentru schimbul automatizat de date privind bunurile mobile puse în gaj;
37.8. SI „Registrul accidentelor rutiere” – pentru schimbul automatizat de date privind accidentele rutiere, vehicule sau persoane participante la accidente;
37.9. SI ale Ministerului Apărării – pentru schimbul automatizat de date privind vehiculele trecute în circuitul civil;
37.10. SI EUCARIS – sistem european de informații privind vehiculele și permisele de conducere, pentru schimbul de date privind un vehicul înmatriculat anterior în alt stat;
37.11. SI „Autotest” – pentru schimbul de date privind expirarea valabilității inspecției tehnice periodice;
37.12. SI Platforma integrată a profesiilor juridice (PIPJ) – pentru schimbul de date privind statutul persoanelor care prestează  servicii specifice profesiilor juridice conexe justiției;
37.13. SI „Registrul utilajului agricol” – pentru schimbul automatizat de date privind tehnica agricolă care constituie potențialul tehnic al subiecților economici din sectorul agroindustrial;
37.14. SI „e-Notariat” – pentru schimbul automatizat de date privind  actele notariale.
38. Dacă pentru înregistrarea unui obiect informațional al RSV cadrul normativ prevede prezentarea unui document, informația sau datele căruia sunt disponibile în resursele informaționale altor instituții de stat, ele trebuie sa fie consumate sau furnizate din acestea prin intermediul platformei de interoperabilitate (MConnect).
39. În scopul asigurării interoperabilității și a schimbului de date cu alte sisteme și resurse informaționale de stat, Instituția Publică „Agenția Servicii Publice” înregistrează activele semantice utilizate în Sistemul informațional „Catalogul semantic.”.
40. SI RSV interacționează cu următoarele sisteme informaționale partajate și sisteme informaționale din posesia altor autorități publice:
40.1. platforma de interoperabilitate (MConnect), inclusiv cu utilizarea MConnect Events:
40.1.1. pentru realizarea schimbului de date în cadrul SI RSV și interacțiunea cu alte sisteme informaționale prin interfețe de programare a aplicațiilor (API), pentru expunerea evenimentelor în timp real în contextul realizării serviciilor proactive;
40.1.2. pentru realizarea schimbului automatizat de date privind înmatricularea vehiculelor, cu păstrarea înregistrărilor aferente interogărilor efectuate prin sistemul utilizat pentru schimbul automatizat de date. Înregistrările includ date privind: 
40.1.2.1. autoritatea care a lansat solicitarea de interogare, inclusiv statul solicitant;
40.1.2.2. data și ora solicitării;
40.1.2.3. data și ora transmiterii răspunsului; 
40.1.2.4. bazele de date către care a fost transmisă solicitarea;
40.1.2.5. bazele de date care au furnizat un răspuns pozitiv.
40.1.3. pentru utilizarea înregistrărilor aferente schimbului automatizat de date privind înmatricularea vehiculelor exclusiv în scopul monitorizării legalității utilizării sistemului, protecției datelor cu caracter personal, verificării admisibilității interogărilor și asigurării securității și integrității datelor, precum și păstrarea acestora pe o perioadă de 3 ani de la data creării, iar în cazul existenței unor proceduri de monitorizare în curs – înregistrările se păstrează până la finalizarea acestora.
40.2. serviciul electronic guvernamental de autentificare și control al accesului (MPass) – pentru autentificarea și controlul accesului în cadrul sistemului pe bază de roluri;
40.3. serviciul electronic guvernamental integrat de semnătură electronică (MSign) – pentru semnarea electronică a înregistrărilor;
40.4. sistemul informațional automatizat „Registrul împuternicirilor de reprezentare în baza semnăturii electronice” (MPower) – pentru validarea împuternicirilor de reprezentare în procedura de înregistrare de stat;
40.5. serviciul electronic guvernamental de notificare (MNotify) – pentru notificarea beneficiarilor serviciilor publice prestate în baza datelor din RSVP;
40.6. serviciul guvernamental de plăți electronice (MPay) – pentru achitarea și, respectiv, încasarea plăților în procesul prestării serviciilor;
40.7. serviciul electronic guvernamental de jurnalizare (MLog) – pentru asigurarea evidenței evenimentelor de creare/modificare/anulare în contextul utilizării RSV;
40.8. serviciul guvernamental de livrare (MDelivery) – pentru oferirea beneficiarilor serviciilor, la solicitare, a rezultatelor prestării serviciilor publice către persoane fizice și juridice;
40.9. portalul datelor guvernamentale deschise (date.gov.md) – pentru publicarea automatizată a seturilor de date deschise din RSV;
40.10. Portalul guvernamental integrat EVO – pentru publicarea/inițierea accesului unificat (ghișeu unic) la serviciile publice electronice aferente utilizării SI RSV, pentru accesul utilizatorilor la datele documentate despre sine, precum și pentru plasarea documentelor electronice rezultate din prestarea serviciilor publice din RSV;
40.11. platforma de dezvoltare a serviciilor electronice (PDSE) – pentru depunerea solicitărilor pentru prestarea serviciilor publice prin intermediul  portalului guvernamental integrat EVO;
40.12. platforma de găzduire și partajare a documentelor (MDocs) – pentru stocarea centralizată pe platforma tehnologică comună (MCloud) și partajare online a documentelor rezultate din activitatea administrativă a autorităților și instituțiilor publice;
40.13. SI „Registrul de stat al populației” – pentru schimbul automatizat de date privind persoanele fizice (titulari de drepturi) și documentele de identitate ale acestora;
40.14. SI „Registrul de stat al unităților de drept” – pentru schimbul automatizat de date privind unitățile de drept (titulari de drepturi) și documentele aferente acestora;
40.15. SI al OIPC Interpol – pentru schimbul automatizat de date privind vehiculele furate și componentele acestora.
Capitolul VII
SPAŢIUL TEHNOLOGIC AL SISTEMULUI
Secțiunea 1
Dispoziții generale
41. SI RSV utilizează standarde deschise, compatibile cu sisteme care, la fel, utilizează standarde non-proprietare, cât și cu standardele deja existente.
42. Arhitectura complexului software, lista produselor software și a mijloacelor tehnice utilizate la crearea infrastructurii informaționale sunt determinate de Posesor.
42.1. Arhitectură SI RSV este orientată pe evenimente (EDA).
42.1.1. SI RSV implementează un mecanism de tip Event-Driven Architecture (EDA), în care orice schimbare de stare a obiectelor informaționale (creare, actualizare, radiere/anulare) generează un eveniment standardizat, semnat și publicat în timp real într-un canal de mesaje. Evenimentele sunt expuse prin servicii interoperabile (API/mesagerie) conforme cu cadrul național de interoperabilitate și politicile de securitate și protecție a datelor. Sistemele publice autorizate se abonează și consumă evenimentele în baza temeiului legal, pentru inițierea automată a proceselor proprii (actualizări, acordări de drepturi, verificări, prestarea de servicii digitale). Implementarea EDA asigură sincronizarea între registre, scalabilitatea și extensibilitatea ecosistemului digital guvernamental.
42.2. Componentele tehnice proprii SI RSV necesare pentru funcționarea acestuia sunt determinate în funcție de arhitectura sistemului, iar resursele de calcul, stocare, rețea și alte servicii infrastructurale furnizate prin MCloud sunt asigurate în cadrul infrastructurii guvernamentale comune. La nivel conceptual, SI RSV este delimitat în componentele tehnologice proprii sistemului și infrastructura tehnologică guvernamentală comună utilizată pentru găzduirea și funcționarea acestuia, fără distribuirea componentelor sistemului pe niveluri teritoriale distincte.
43. Sistemul de comunicații al SI RSV este bazat pe infrastructura și echipamentul rețelelor guvernamentale, care asigură conectivitatea și schimbul de date între componentele sistemului și sistemele informaționale interoperabile. Infrastructura utilizată asigură nivelurile necesare de performanță, disponibilitate și capacitate. Caracteristicile tehnice și topologia infrastructurii de comunicații se stabilesc în conformitate cu documentația tehnică aplicabilă infrastructurii guvernamentale de comunicații.
Secțiunea 2
Platforma tehnologică
44. SI RSV este găzduit pe platforma tehnologică guvernamentală comună (MCloud) în conformitate cu Hotărârea Guvernului nr. 128/2014 privind platforma tehnologică guvernamentală comună (MCloud) și este compatibil cu platforma de găzduire bazată pe tehnologii de tip container, care presupune utilizarea rațională a resurselor.
45. Infrastructura tehnologică MCloud reprezintă infrastructură guvernamentală comună utilizată pentru găzduirea SI RSV. Componentele, mijloacele tehnice, produsele software, configurațiile și parametrii tehnici aferenți infrastructurii MCloud se stabilesc și se administrează în conformitate cu documentația și regulile tehnice aplicabile acestei platforme și nu se detaliază în prezentul Concept.
46. Interfața de utilizare a SI RSV va permite afișarea conținutului în limba română, utilizând codurile de limbă stabilite prin standardul moldovenesc în vigoare privind codificarea limbilor. Adăugarea de noi limbi urmează să fie posibilă la nivel de configurație, fără a fi necesară modificarea codului de program al sistemului informațional.
47. Având în vedere importanța și rolul SI RSV, accesul la datele din RSV este asigurat în mod continuu și neîntrerupt. Se asigură funcționarea non-stop a SI RSV, precum și a tuturor operațiunilor tehnice, fără a fi necesar să se întrerupă accesul registratorilor, utilizatorilor și/sau activitățile din cadrul sistemului. Din acest motiv, întreaga soluție este construită în regim de înaltă disponibilitate (24 de ore pe zi, 7 zile pe săptămână).
Capitolul VIII
ASIGURAREA SECURITĂŢII INFORMAŢIONALE A SISTEMULUI
48. Securitatea informației presupune protecția RSV la orice etapă a proceselor de creare, procesare, stocare și transmitere a datelor, de acțiuni accidentale sau intenționate cu caracter artificial sau natural, care au ca rezultat cauzarea prejudiciului posesorului și utilizatorilor resurselor informaționale și infrastructurii informaționale.
49. Asigurarea securității informației este realizată în conformitate cu prevederile Hotărârii Guvernului nr. 562/2025 cu privire la modul de realizare a obligațiilor de asigurare a securității cibernetice de către furnizorii de servicii în sectoarele critice. Pentru gestiunea riscurilor de securitate este pus în aplicare sistemul de management al securității informațiilor pentru a asigura îndeplinirea obiectivelor și principiilor de intervenție definite prin politica de securitate. Pentru a asigura un nivel de securitate corespunzător, personalul implicat în utilizarea și administrarea RSV este instruit în ceea ce privește riscurile de securitate la care poate fi expus. Politica de securitate include prevederi referitoare la organizarea auditurilor periodice de securitate pentru a verifica politica și conformitatea cu regulile de securitate, precum și a stabili domeniile care necesită efectuarea acțiunilor corective.
50. SI RSV asigură realizarea următoarelor obiective de securitate:
50.1. autentificarea – garantează că zonele restricționate ale SI RSV vor fi accesibile doar utilizatorilor cu o identitate verificată prin serviciul electronic guvernamental de autentificare și control al accesului (MPass);
50.2. autorizarea – garantează că utilizatorii autentificați prin serviciul electronic guvernamental de autentificare și control al accesului (MPass) pot accesa serviciile și datele care corespund drepturilor lor de acces;
50.3. confidențialitatea – garantează că datele înregistrate în SI RSV nu pot fi accesate de o parte terță neautorizată;
50.4. integritatea – garantează că datele înregistrate în SI RSV nu au fost modificate sau alterate de o parte terță neautorizată; 
50.5. nonrepudierea – garantează că datele înregistrate în SI RSV nu pot fi negate mai târziu.
51. Pentru atingerea obiectivelor de securitate, SI RSV dispune de mai multe mecanisme de securitate:
51.1. firewall – filtrul firewall face parte din arhitectura tehnică a platformei tehnologice (MCloud) pentru a asigura un mecanism de apărare împotriva utilizatorilor externi neautorizați;
51.2. antivirus și antispam – soluții suplimentare care verifică și blochează fișierele malițioase încărcate în sistem, adăugând un nivel suplimentar de securitate la măsurile generale oferite de platforma MCloud;
51.3. sistem de detectare a intruziunilor – sistem de detectare a accesului neautorizat la nivelul componentelor de sistem al SI RSV;
51.4. comunicare sigură (transferuri de date) între serverele web și utilizatori – schimbul de informații confidențiale este securizat;
51.5. backup sistematic al datelor păstrate – permite recuperarea rapidă și fiabilă a datelor în caz de incident care a dus la pierderea sau deteriorarea datelor;
51.6. instrument de înregistrare a evenimentelor de audit – toate activitățile desfășurate de către utilizatori, indiferent dacă au succes sau nu (cum ar fi conectările încercate, dar nereușite), sunt monitorizate și înregistrate în jurnalele SI RSV, cu acces limitat pentru utilizatorii neautorizați.
52. În cadrul SI RSV se asigură generarea și păstrarea înregistrărilor de audit ale securității pentru operațiile de prelucrare a datelor cu caracter personal în condițiile cadrului normativ în materie de protecție a datelor cu caracter personal. Înregistrările de audit ale operațiilor și rezultatele acestora pot fi accesate de către Centrul Național pentru Protecția Datelor cu Caracter Personal și puse la dispoziția acestuia în scopul investigării potențialelor încălcări ale regimului de prelucrare/protecție a datelor cu caracter personal. SI RSV va utiliza funcționalitatea de autentificare doar prin intermediul serviciului electronic guvernamental de autentificare și control al accesului (MPass).
53. Utilizatorii SI RSV vor fi autorizați să acceseze doar blocurile funcționale și datele pentru care au permisiunile necesare, conform rolurilor fiecăruia. SI RSV va prelua rolurile utilizatorilor din serviciul electronic guvernamental de autentificare și control al accesului (MPass).
54. [bookmark: _Ref235619564]O necesitate importantă legată de securitate este necesitatea păstrării înregistrărilor de audit pentru analiza integrității SI RSV și pentru monitorizarea activității utilizatorilor. SI RSV se va baza pe un mecanism de înregistrări de audit dublu (intern și cu utilizarea serviciului electronic guvernamental de jurnalizare (MLog), ce urmează practicile internaționale.



ÎNCHEIERE
Elaborarea prezentei versiuni а Conceptului Sistemului informațional „Registrul de stat al vehiculelor” vine să substituie și să modernizeze abordarea conceptuală inițială aprobată prin Hotărârea Guvernului nr.1047/1999. Această actualizare derivă din necesitatea alinierii documentului de constituire la actele inovative generate în procesul realizării și implementării Programului strategic de modernizare tehnologică а guvernării (e- Transformare), aprobat prin Hotărârea Guvernului nr. 710/2011, Politicii de edificare а societății informaționale în Republica Moldova, aprobată prin Hotărârea Guvernului nr. 632/2004, Strategiei de Reformă а Administrației Publice din Republica Moldova pentru perioada 2023-2030, aprobată prin Hotărârea Guvernului nr. 352/2023, precum și Strategiei naționale de dezvoltare ,,Moldova Europeană 2030”, aprobată prin Legea nr. 315/2022. 
Sistemul informațional „Registrul de stat al vehiculelor” este principala și unică sursă a informației despre vehiculele înregistrate în Republica Moldova, concepută pentru utilizare și furnizare a datelor către toate sistemele informaționale ale instituțiilor și autorităților publice, centrat pe punerea în practică a unei strategii coerente de modernizare a administrației publice prin intermediul tehnologiei informației, în concordanță cu documentele strategice nominalizate supra.
Întrucât Conceptul include descrierea principalelor aspecte organizaționale, metodologice și tehnologice, obiectivul său principal constă în crearea premiselor pentru dezvoltarea Sistemului informațional „Registrul de stat al vehiculelor” ca platformă modernă, capabilă să gestioneze unitar și eficient toate categoriile de date referitoare la vehiculele înregistrate în Republica Moldova.
